ഭൂമിയെച്ചൊല്ലി തര്ക്കം: പന്തളത്ത് റവന്യൂ ടവര് നിര്മാണ നടപടിയുമായി വകുപ്പ് പന്തളം: നഗരമധ്യത്തിലെ ഭൂമി സംബന്ധിച്ച് ബ്ലോക്ക് പഞ്ചായത്തും ജില്ല ദാരിദ്ര്യ ലഘൂകരണ നിര്മാര്ജന വിഭാഗവും പി.എ.യു തമ്മില് തര്ക്കം തുടരുന്നതിനിടെ ഇതേ സ്ഥലത്ത് റവന്യൂ ടവര് നിര്മിക്കാന് നടപടിയുമായി റവന്യൂ വകുപ്പ്. പന്തളം ബ്ലോക്ക് പഞ്ചായത്ത് കുളനടയിലേക്ക് മാറ്റിയതോടെ പന്തളത്തെ പഴയ ബ്ലോക്ക് പഞ്ചായത്ത് ഓഫിസ് കെട്ടിടത്തിനോട് ചേര്ന്ന സ്ഥലത്ത് പുതിയ റവന്യൂ ടവര് നിര്മിക്കാനാണ് നടപടി തുടങ്ങിയത്. ഇതിെന്റ ഭാഗമായി കഴിഞ്ഞയാഴ്ച സ്ഥലം അളന്ന് തിട്ടപ്പെടുത്തിയിരുന്നു.20162017ലെ സംസ്ഥാന ബജറ്റില് പന്തളത്ത് റവന്യൂ ടവര് നിര്മാണം പ്രഖ്യാപിച്ചിരുന്നു. പഴയ ബ്ലോക്ക് പഞ്ചായത്ത് വളപ്പില് നിലവില് ഗ്രാമന്യായാലയം പ്രവര്ത്തിക്കുന്ന കെട്ടിടം ഒഴികെ സ്ഥലമാണ് റവന്യൂ ടവറിനായി പരിഗണിക്കുന്നത്. ഇവിടെ 60 സെന്റ് സ്ഥലം അധികൃതര് അളന്നുതിട്ടപ്പെടുത്തി. സമീപത്തെ കുടുംബശ്രീ കാന്റീന് പ്രവര്ത്തിച്ചിരുന്ന സ്ഥലവും ഇതില് ഉള്പ്പെടുത്തി. ഇതേ വിഷയത്തില് നേരത്തേ നഗരസഭ സമര്പ്പിച്ചിരുന്ന റിപ്പോര്ട്ടില് സ്ഥലത്തിെന്റ സര്വേ നമ്ബര് തെറ്റായാണ് രേഖപ്പെടുത്തിയിരുന്നത്. സമീപത്തെ സ്വകാര്യ ബസ്സ്റ്റാന്ഡില് നഗരസഭ വ്യാപാര സമുച്ചയം നിര്മിക്കാന് നിശ്ചയിച്ചിരുന്ന സ്ഥലത്തിെന്റ ബ്ലോക്ക് 3433 നമ്ബറാണ് ആദ്യം നല്കിയത്. ഇത് തിരുത്തി നല്കാന് കലക്ടറേറ്റില്നിന്നുള്ള നിര്ദേശപ്രകാരം പുതിയ റിപ്പോര്ട്ട് കൈമാറിയിട്ടുണ്ട്. ഹൗസിങ് ബോര്ഡിനാണ് റവന്യൂ ടവറിെന്റ നിര്മാണച്ചുമതല. എന്നാല്, ഗ്രാമന്യായാലയം പ്രവര്ത്തിക്കുന്ന സ്ഥലം തങ്ങളുടേതാണെന്നാണ് ഗ്രാമവികസന വകുപ്പിെന്റ അവകാശവാദം. ഇവിടെ എസ്.ബി.ഐയുടെ പരിശീലന കേന്ദ്രം തുടങ്ങാനായി 2014ല് ഗ്രാമവികസന കമീഷണറും എസ്.ബി.ഐയും ഒപ്പിട്ട കരാര് നിലനില്ക്കുന്നുണ്ട്. റവന്യൂ വകുപ്പിനു സ്ഥലം ആവശ്യമെങ്കില് ആദ്യം ഈ കരാര് റദ്ദാക്കണമെന്ന് ചൂണ്ടിക്കാട്ടപ്പെടുന്നു. കെട്ടിടവും സ്ഥലവും മുമ്ബ് ബ്ലോക്ക് പഞ്ചായത്തിെന്റ ആസ്തി ആയിരുന്നു. ഇതിനാല് ഗ്രാമവികസന കമീഷണറില്നിന്ന് ഉടമസ്ഥാവകാശം ബ്ലോക്ക് പഞ്ചായത്തിന് നല്കാന് 2019 ജനുവരി ഒന്നിന് തദ്ദേശ സ്വയംഭരണ വകുപ്പ് െഡപ്യൂട്ടി സെക്രട്ടറി ഉത്തരവിട്ടിരുന്നതായും പറയപ്പെടുന്നു. ഇതിനിടെ ബ്ലോക്ക് പഞ്ചായത്തിെന്റ പഴയ ഓഫിസും സ്ഥലവും തങ്ങളുടെ മേല്നോട്ടത്തിലാണ് എന്നാണ് ബ്ലോക്ക് പഞ്ചായത്തിെന്റ വാദം. കെട്ടിടത്തിെന്റ അറ്റകുറ്റപ്പണി മുടങ്ങാതെ നടത്തുന്നതും ബ്ലോക്ക് പഞ്ചായത്താണ്. എസ്.ബി.ഐ പരിശീലന കേന്ദ്രത്തിനായി സ്ഥലം വിട്ടുനല്കാന് അവര് തയാറല്ല. എസ്.ബി.ഐ ഇതിനുള്ള നടപടി തുടങ്ങിയതോടെ മാസങ്ങള്ക്ക് മുമ്ബ് ബ്ലോക്ക് പഞ്ചായത്ത് അടിയന്തര കമ്മിറ്റി ചേര്ന്ന് ഇതിനെതിരെ പ്രമേയം പാസാക്കി ഗ്രാമവികസന കമീഷണര്ക്കും കലക്ടര്ക്കും കൈമാറി തീരുമാനം കാത്തിരിക്കുകയാണ്. വകുപ്പ് മന്ത്രിയെ നേരിട്ട് കാണാനും ഭരണസമിതി തീരുമാനിച്ചിട്ടുണ്ട്.